Brian Kennedy (musiker)

Brian Edward Patrick Kennedy (født 12. oktober 1966 i Belfast i Nord-Irland) er en irsk sanger og låtskriver. Han sang verdenshiten «You Raise Me Up» da låten ble utgitt første gang på Secret Garden-albumet Once in a Red Moon i desember 2001. Han representerte også Irland i Eurovision Song Contest 2006.

 Bakgrunn 
Kennedy gjorde seg først kjent som en av koristene til Van Morrison, og han har sunget på flere av Van Morrisons album som A Night in San Francisco, Days Like This og The Healing Game.

I 2001 sang han originalversjonen av Rolf Løvland og Brendan Grahams «You Raise Me Up». Sangen ble utgitt på Secret Garden-albumet Once in a Red Moon i desember 2001 og ble senere en internasjonal hit. Siden har flere hundre artister covret låten, inkludert Josh Groban og Westlife. Kennedy fikk ny suksess med låten etter å ha framført den i begravelsen til fotballegenden George Best i 2005. Han ga ut sangen som en hyllest til Best, og re-utgivelsen nådde fjerdeplass på den britiske singellista i januar 2006 og en tredjeplass på den irske singellista.

I 2006 ble også Kennedy valgt av tv-kanalen RTÉ til å representere Irland i Eurovision Song Contest i Athen i mai 2006. Kennedy deltok med sin selvskrevne «Every Song Is a Cry for Love». Sangen var den 1000. sangen som deltok i Eurovision Song Contest, og den kvalifiserte seg fra semifinalen og endte på en tiendeplass i finalen lørdag 20. mai.

Han har siden hatt en rekke konserter og opptredener i irsk tv og radio, blant annet som coach i den første sesongen av The Voice of Ireland våren 2012. Kennedy er åpen homofil.

 Diskografi 
En oversikt over noen av Kennedys singler og album.

 Soloalbum 
 The Great War of Words (1990) 
 A Better Man (1996) 
 Now That I Know What I Want (1999) 
 Won't You Take Me Home (2000) 
 Get on With Your Short Life (2001) 
 On Song (2003) 
 Live in Belfast (2004) 
 On Song 2: Red Sails in the Sunset (2005) 
 Homebird (2006) 
 Interpretations (2008) 
 The Very Best Of Brian Kennedy (2010) 
 Voice (2012) 
 A Love Letter To Joni (2013) 
 The Essential Collection (2016)

 Singler 
 «Hollow» (1990)
 «Captured» (1990)
 «Believe It» (1990)
 «A Better Man» (1996) 
 «Life Love And Happiness» (1996)
 «Put the Message in the Box» (1997) – World Party cover 
 «Get on With Your Short Life» (2002)
 «George Best – A Tribute» (2005) 
 «If You Don't Believe in Me» (2006)
 «Destination» (2006)
 «Every Song Is a Cry For Love» (2006)
 «Tandeming Ports of MCO» (2013)

 Referanser 

 Eksterne lenker   









Kategori:Irske sangere
Kategori:Eurovision Song Contest-deltakere for Irland
Kategori:Deltakere i Eurovision Song Contest 2006
Kategori:Personer fra Belfast